Založba Goga

Literarni večer: Mirt Komel, Ana Marwan in Liu Zakrajšek
2024-09-11 19:00 - 20:30 (Europe/Ljubljana) | Knjigarna in kavarna Goga
Dvojni literarni večer bo soočil slovenska avtorja iste generacije, filozofa in mojstra sodobnega žanra, Mirta Komela in na Dunaju živečo pisateljico Ano Marwan, prejemnico nagrade Ingeborg Bachmann. Pogovor se bo osredotočal na njuna romana Akiles (Goga, 2022) in Lipitsch (Beletrina, 2023), ki sta izšla v razmaku enega leta, a je moč med njima potegniti kar nekaj vzporednic. V romanu Lipisch Ana Marwan raziskuje notranji svet mrzoljudnega filozofa, ki nikakor ne uspe spletati niti ljubezni, roman Akiles pa je avtor pisal pod vtisom Joyceovega Uliksesa, pripoveduje pa o prepletu usod treh protagonistov v enem samem dnevu.
Pogovor vodi Liu Zakrajšek.
Vljudno vabljeni!
Dogodek so omogočili sofinancerji: JAK in MONM
